Mes voluntats, en gran part discordants
Mes voluntats en grant part descordants, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
 Mes uoluntats / en gran parts descordants, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Mes voluntats,      en gran part discordants,
dona, per vós      les he fetes concordes;
per vós han pau      solent ésser discordes,
per vós conech      l'error on era·bans.
Per vós conech      tot lo delit de viure;
mos penssaments      concòrdia·n conexen,
ja de contrast,      sí com dabans, no·s vexen,
ans, als amichs,      de pau poden escriure.

A ymaginar      no·m cal d'uymés assiure
per aplegar      ma pensa molt confusa:
de la virtut      de fermetat molt usa;
de dos afanys,      del primer só deliure.
Per encercar,      no·m cal treball de penssa:
trobat és ja      tot obs de la mi·arma;
e per guanyar      ses flaques mans fort arma,
e per haver      al cors de mals deffenssa.

E si del cors      ma fortuna dispensa
que per son mal      m·arma perda batalla,
ja sab qué fer      e ma lengua no u call:
viur·en lo món      aver en gran offenssa.
Mal consellat,      mon cors volch pendre lança,
e, ple de por,      ab ses armes volch noure,
mas pres consell      que les tornàs al foure;
prenint escut,      armes d'offendre lança.

No m'ha jaquit      del tot ma esperança:
ab ella·nsemps      espirarà ma vida;
mas yo conech      la mi·arma·nfortida,
que tot perill      se té·n molt gran bonança.
Dolga's tot hom      com yo bé no atench,
no·s dolga·lgú      de mon terrible mal;
null junyidor      no féu encontre tal
d'on fos content      com yo veent lo rench.

Si mos mals fats      ab força·ltra no tench,
malauyrat      no·m vulla·lgú jutjar;
si vagabunt      me veu lo món anar,
en tan segur      port home jamés vench.
Mon desig és      en molta part complit,
trobant molt més      del que fuy desigós;
si no atench,      no pens algú que fos
ab tal dolor      sens molt major delit.

Tornada

Lir entre carts,      lo que de vós he dit,
plàci·a Déu      no·m faça mentidor,
y el qu·é sufert      essent-vos amador,
per mal esguart      no·m sia malgrahit.

Font: Bloc personal DMRQ, sine data

Ausiàs March
Poesia